Hospital Ampang

Hospital Ampang ialah sebuah hospital kerajaan yang terletak di Selangor, Malaysia. Di samping perkhidmatan kepakaran perubatan, Hospital Ampang turut memberikan perkhidmatan sokongan klinikal dan bukan klinikal. Pelajar Fakulti Perubatan dan Sains Kesihatan, Universiti Sains Islam Malaysia (FPSK USIM) dan pelajar Universiti Tunku Abdul Rahman (UTAR) ada menjalankan latihan amali perubatan di hospital ini. Sejarah Pandemik COVID-19 Susulan keadaan pandemik COVID-19 di kawasan Selangor yang semakin meruncing, Hospital Ampang menjadi sebuah hospital khusus COVID-19 pada Jun 2021. Menjelang Julai, terdapat laporan bahawa pengurusan pesakit kronik COVID-19 di hospital semakin genting dengan kemasukan pesakit kronik yang lebih kerap jaminan bekalan oksigen yang semakin terancam. Berikutan itu, kadar kematian COVID-19 di Hospital Ampang melonjak memuncak hingga belasan atau puluhan orang sehari. Sementara itu, pihak kerajaan menjamin bahawa bekalan oksigen di hospital ini adalah terkawal, dan segelintir pihak tampil memberi bantuan pemberian pemekat oksigen. Di samping itu, pihak hospital giat menambahkan kapasiti dan prasarana hospital sebagai persediaan penerimaan para pesakit kronik. Alamat Hospital Ampang Jalan Mewah Utara, Pandan Mewah, 68000 Ampang Selangor Darul Ehsan Rujukan Pautan luar Tapak sesawang rasmi Peta ke Hospital Ampang